REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/41-24

01. maj 2024. godine

B e o g r a d

ZAPISNIK

SA PETE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 01. MAJA 2024. GODINE

Sednica je počela u 16,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Ivana Nikolić, Olja Petrović, Miloljub Albijanić, Darko Laketić, Aleksandar Jugović, Goran Milić, Stefan Kitanović, Đorđe Komlenski, Branimir Jovanović, Jelena Milošević i Stefan Janjić.

Sednici nisu prisustvovali članovi Odbora: Snežana Paunović, Branko Lukić, Miroslav Aleksić, Dragana Rakić i Vojislav Mihailović.

Sednici su prisustvovali zamenici članova Odbora: Marko Milošević, zamenik Snežane Paunović i Uroš Đokić, zamenik Miroslava Aleksića i Miroslav Petrašinović, zamenik Darka Laketića (prisutnog člana).

Na predlog predsednika, Odbor je većinom glasova utvrdio sledeći

D n e v n i r e d:

1. Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini (03 broj 013-1179/24 od 1. maja 2024. godine).

**Prva tačka dnevnog reda**: Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini

Predsednik je upoznao članove Odbora da su dostavljena sledeća dokumenta: Rešenje Republičke izborne komisije o dodeli mandata Igoru D. Jakšiću, Danu Stanojčiću, Tatjani Petrović Stojković, Mladenu Grujiću, Nikoli Bokanu, dr Branku Vujkoviću, Ilu Mihajlovskom, Igoru Braunoviću, Nataši Bogunović, Đorđu Milićeviću i Rejhanu Kurtoviću, kao i Uverenja o izboru narodnih poslanika,

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenja o izboru imenovanih za narodne poslanike.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnim poslanicima Jeleni Žarić Kovačević, Tatjani Macuri, Zlatiboru Lončaru, Dejanu Ristiću, Arno Gujonu, Milanu Krkobabiću i Petru Petkoviću, izabranih sa Izborne liste „ALEKSANDAR VUČIĆ - Srbija ne sme da stane“, Slavice Đukić Dejanović, Ivice Dačića i Novice Tončeva, izabranih sa Izborne liste „IVICA DAČIĆ – PREMIJER SRBIJE“ i Usame Zukorliću, izabranog sa Izborne liste „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / USAME ZUKORLIĆ – UJEDINjENI ZA PRAVDU – STRANKA PRAVDE I POMIRENjA – BOŠNjACI SANDžAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI“, ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenja o izboru narodnih poslanika Igora D. Jakšića, Dana Stanojčića, Tatjane Petrović Stojković, Mladena Grujića, Nikole Bokana, dr Branka Vujkovića i Ila Mihajlovskog, izabranih sa Izborne liste „ALEKSANDAR VUČIĆ - Srbija ne sme da stane“, Igora Braunovića, Nataše Bogunović i Đorđa Milićevića, izabranih sa Izborne liste „IVICA DAČIĆ – PREMIJER SRBIJE“ i Rejhana Kurtovića, izabranog sa Izborne liste „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / USAME ZUKORLIĆ – UJEDINjENI ZA PRAVDU – STRANKA PRAVDE I POMIRENjA – BOŠNjACI SANDžAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI“, i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Igoru D. Jakšiću, Danu Stanojčiću, Tatjani Petrović Stojković, Mladenu Grujiću, Nikoli Bokanu, dr Branku Vujkoviću, Ilu Mihajlovskom, Igoru Braunoviću, Nataši Bogunović, Đorđu Milićeviću i Rejhanu Kurtoviću.

Za izvestioca Odbora na sednici Narodne skupštine određen je Milenko Jovanov, predsednik Odbora.

\*\*\*

Sednica je završena u 16,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov